**ROMÂNIA Târgu Mureș, Str. Prutului nr. 24, Nr mobil:0724220462**

**JUDEȚUL MUREȘ Tel. SPADP:0365/807872, Fax 0365/807873**

**MUNICIPIUL TÂRGU MUREȘ Email** **adp@tirgumures.ro****, pagina**

**ADMINISTRATIA DOMENIULUI PUBLIC pagina web: www.tirgumures.ro**

**FORMAȚIA GESTIONARE**

**CÂINI FĂRĂ STĂPÂN ȘI ECARISAJ**

Nr. Înregistrare **72097/8230** din **04.12.2020. .**

 **Primar**

 **Soós Zoltán**

 **REFERAT DE APROBARE**

 **privind reînnoirea protocolului de colaborare cu ONG Germania**

Formația de Gestionare Câini Fără Stăpân și Ecarisaj, are un protocol de colaborare cu un ONG din Germania, începând cu anul 2010.

 Acest protocol constă într-o colaborare între Primăria Municipiului Tg-Mureș și TASSO Germania, prin:

* pregătirea câinilor pentru adopție în Germania, de către adăpostul Tg-Mureș, prin vaccinare, microcipare, castrare/sterilizare, deparazitare, întocmire pașapoarte, carnete de sănătate etc.

 și

* transportarea, cazarea și plasarea spre adopție a câinilor de către TASSO Germania.

 Pe lângă aceste adopții adăpostul primește din Germania, în donație hrană pentru câinii adăpostului, materiale pentru operațiile de sterilizare/castrare (și alte operații), cuști pentru câini și multe alte lucruri necesare pentru funcționarea adăpostului.

Suma minimă anuală pentru toate donațiile, puse la dispoziție, o să fie aproximativ 60.000 lei/an (fără a prezenta factură).

 Deoarece acest protocol a expirat, este nevoie de reînnoirea acestei colaborări prin încheierea unui nou ,,Protocol de colaborare”.

 Ținând cont de cele sus menționate, supunem aprobării Consiliului Local al Municipiului Târgu Mureș proiectul alăturat.

**Aviz favorabil al**

**Administrației Domeniului Public**

**Ing. Florian Moldovan**

 **Aviz favorabil al Direcției Economică**

**Ec. Ana Năznean**

 **Întocmit,**

 **Șef formație**

 **Nagy Emilia**

**O M Â N I A**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

 **Proiect**

(nu produce efecte juridice)\*

 **PRIMAR**

 **Soós Zoltan**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2020**

**privind reînnoirea protocolului de colaborare cu ONG Germania**

***Consiliul Local Municipal Târgu Mureș, întrunit în ședință ordinară de lucru,***

 **Având în vedere:**

1. Referatul de aprobare nr. 72097/8230 din 04.12.2020 inițiat de Serviciul Public Administrația Domeniului Public – Formația Gestionare Câini fără Stăpân și Ecarisaj *privind reînnoirea protocolului de colaborare cu ONG Germania;*
2. Raportul comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Legii nr. 205/2004 privind protecția animalelor, republicată, cu modificările și completările ulterioare;
* Ordonanței de Urgență nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Hotărârii Guvernului nr. 1059/2013 pentru aprobarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

**În temeiul prevederilor** art. 129, alin. (1) și alin. (2), lit. d) și e), alin. (8), lit. s), alin. (9), lit. a), art. 139, alin. (1), alin. (3), lit. f), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e :**

**Art. 1.** Se aprobă protocolul de colaborare între Municipiul Târgu Mureș și TASSO Germania în vederea adoptării de către TASSO Germania a câinilor fără stăpân aflați în adăpostul municipalității conform Anexei I, care face parte integrantă din prezenta hotărâre.

**Art. 2.** Protocolul aprobat la articolul 1 al prezentei se încheie pe o perioadă de 4 ani.

**Art. 3.** Cu aducerea la îndeplinire a prezentei hotărâri se încredințează Executivul Municipiului Târgu Mureș prin Serviciul Public Administrația Domeniului Public –Formația Gestionare Câini fără Stăpân și Ecarisaj.

**Art. 4.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 4.** Prezenta hotărâre se comunică:

* Serviciului Public Administrația Domeniului Public – Formația Gestionare Câini fără Stăpân și Ecarisaj;

**Viză de legalitate**

**p. Secretarul General al Municipiului Târgu Mureș,**

**Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ**